De nominerte ble offentliggjort 8. februar 2019. Sondre Justad var nominert i fire klasser, mens Ina Wroldsen og Sigrid var nominert til tre priser hver. Dessuten var programleder Julie Bergan nominert i klassen årets låt, som medvirkende på K-391-låten «Ignite». Ny klasse av året var årets låtskriver, som ble delt ut i tillegg til klassene årets komponist og årets tekstforfatter.